text: মায়াপুর (পূর্বে মিঞাপুর নামে পরিচিত ছিল) পশ্চিমবঙ্গের নদিয়া জেলায় অবস্থিত একটি গ্রাম ও পশ্চিমবঙ্গের একটি পর্যটন কেন্দ্র৷ মায়াপুর ভাগীরথী নদীর পূর্বপাশে অবস্থিত। মায়াপুরের কাছেই জলঙ্গী নদী ভাগীরথী নদীতে মিশেছে।
  
  নামব্যুৎপত্তি
  মায়াপুর শব্দটি মিঞাপুর (Miyapur) শব্দ থেকে উদ্ভূত হয়েছে। মুসলিম অধ্যুষিত এই স্থানটি বিশেষত মুসলিম জেলেদের বসতির জন্য পরিচিত ছিল। মিঞাপুর নামটির উল্লেখ বিভিন্ন সরকারি মানচিত্র এবং জরিপের প্রতিবেদনে পাওয়া যায়। নদিয়া কালেক্টরির জরিপি নকশায়(১৮৪০ খ্রি.), ১৮৫৪ খ্রিস্টাব্দের রেভিনিউ সার্ভে মানচিত্রে, ১৮৮৬ খ্রিস্টাব্দের Village Directory of Nadia ( পোষ্টমাষ্টার জেনারেল কর্তৃক মুদ্রিত )-এ, ১৯২০ ও ১৯২৯ খ্রিস্টাব্দের সার্ভিয়ার জেনারেল রাইডারের মানচিত্রে স্থানটিকে মিঞাপুর হিসেবে উল্লেখ করা হয়েছে। পরবর্তীকালে বিংশ শতাব্দীতে ভক্তিবিনোদ ঠাকুর এই স্থানটিকে মায়াপুর নামে প্রচার করেন।
  
  ইসকন মন্দির 
  এখানে ইসকন (আন্তর্জাতিক কৃষ্ণভাবনামৃত সংঘ) প্রতিষ্ঠিত চন্দ্রোদয় মন্দির আছে। এই মন্দিরের অনেক সেবক শ্বেতাঙ্গ, যারা ইউরোপ ও আমেরিকার নানা দেশ থেকে এসে হিন্দু ধর্ম গ্রহণ করেছেন
  
  মায়াপুর কলকাতার সাথে সড়কপথে যুক্ত। নিকটবর্তী রেলস্টেশন গঙ্গার অপর পাড়ে নবদ্বীপ ধাম। এছাড়া কলকাতার শিয়ালদহ রেলওয়ে স্টেশন থেকে ট্রেনে কৃষ্ণনগর এসে সেখান থেকে বাসে মায়াপুর পৌঁছনো যায়।
  মায়াপুরের প্রধান উৎসবগুলি হল চন্দনযাত্রা, স্নানযাত্রা,রথযাত্রা , ঝুলনযাত্রা ,জন্মাষ্টমী , রাধাষ্টমী, রাসযাত্রা, শ্রীল প্রভুপাদের ব‍্যাসপূজা, দোলযাত্রা প্রভৃতি।
  
  তথ্যসূত্র
  
  বিষয়শ্রেণী:পশ্চিমবঙ্গের পর্যটনকেন্দ্র
  বিষয়শ্রেণী:নদিয়া জেলা
title: মায়াপুর